เปิดกิจกรรมคนไทยในอเมริกา รับมือเจ้าตัวเล็กอย่างไรในสถานการณ์ COVID-19
วีโอเอ ภาคภาษาไทย จะพาไปดูกิจกรรมของคุณพ่อคุณแม่คนไทยในอเมริกาที่มีส่วนร่วมกับชุมชนสร้างสรรค์แนวคิดสนุกๆให้เด็ก ๆได้ใช้เวลาในแต่ละวันได้อย่างน่าสนใจ
การต้องอยู่บ้านเพื่อรับมือการระบาดของโควิด 19 ที่ต้องถูกจำกัดทั้งการเดินทางและต้องงดจัดกิจกรรมที่ทำได้ในเวลาปกติมานานหลายสัปดาห์ ทำให้คุณพ่อคุณแม่ผู้ปกครอง ต้องคอยมองหากิจกรรมใหม่ๆ น่าสนใจ เพื่อให้การใช้เวลาอยู่ด้วยกันตลอด 24 ชั่วโมงกับเจ้าตัวเล็กไม่น่าเบื่อ เล่าถึงกิจกรรมสนุกๆ ที่กลุ่มคุณพ่อคุณแม่ในชุมชนเล็กๆ ที่เมือง สก็อต แอร์ฟอร์ซเบส (Scott AFB) ชุมชนค่ายทหารทางตอนกลางของสหรัฐฯ ช่วยกันสร้างสรรค์ให้เด็กๆได้ร่วมสนุกกันทั้งหมู่บ้าน แบบรักษาระยะห่างตามแนวทาง social distancing แม้เด็กๆจะเจอกันไม่ได้ เล่นด้วยกันไม่ได้เหมือนเคย เพราะการระบาดของโควิด 19 ที่ทางการต้องสั่งปิดโรงเรียน และห้ามออกจากบ้านหากไม่จำเป็น แต่ทุกคนในชุมชนก็ร่วมสนุกได้ด้วยเกมส์น่ารักๆ ที่ผู้ปกครองช่วยกันคิดค้นเป็นกิจกรรมในยามที่ต้องอยู่บ้านด้วยกันตลอด 24 ชั่วโมง และบางครั้งยังเป็นโอกาสการส่งกำลังใจให้กันในสภาวการณ์ที่ไม่ปกติ แต่สำหรับเวลาส่วนใหญ่แล้ว กุลกานต์ ก็ยังปรับเวลาการทำงานของตัวเอง ต้องพยายามหากิจกรรมอื่นๆ เพื่อดูแลหนูน้อยสเตลล่า อยู่ตลอด 24 ชั่วโมง ผู้ปกครองที่ทำงานประจำหลายคนอาจจะเจอสถานการณ์แบบนี้ไม่บ่อยครั้งนัก เมื่อต้องอยู่ดูแลลูกๆที่บ้านอย่างใกล้ชิดทุกวันภายใต้ข้อจำกัดมากมาย ขณะเดียวกันก็ยังต้องทำงานที่รับผิดชอบจากบ้านให้เสร็จ จนกลายเป็นเรื่องเหนื่อยหนักกว่าที่คิด แม้เด็กๆจะต้องอยู่กับบ้าน แต่หลายโรงเรียนก็มีกิจกรรมการเรียนออนไลน์ และการบ้านจากคุณครูที่มอบหมายเพื่อพัฒนาทักษะและการเรียนรู้ของเด็กๆจะไม่ขาดช่วง แต่ก็เป็นหน้าที่ของผู้ปกครองเช่นกันที่ต้องรับมือกับเรื่องเหล่านี้ นิศากร คริสเป้ ชาวไทยที่ย่านควีน นครนิวยอร์ก บอกว่าเธอต้องคอยประสานและติดตามข่าวสารจากโรงเรียนทุกวัน แม้จะยังไม่มีคำตอบว่าสภาวการณ์ที่ไม่ปกติแบบนี้จะดำเนินไปอีกยาวนานเท่าไหร่ แต่คำถามนี้อาจไม่สำคัญเท่ากับการดำเนินชีวิตอย่างไรให้ปลอดภัยจากภาวะการระบาดใหญ่ ขณะเดียวกันก็เรียนรู้การใช้โอกาสให้คุ้มค่ากับการได้อยู่บ้าน ใกล้ชิดกับคนในครอบครัว พร้อมทั้งส่งความปรารถนาดีให้ทุกคนได้ผ่านความยากลำบากนี้ไปด้วยกัน